CELEX: 62020TN0255
Language: sk
Date: 2020-05-04 00:00:00
Title: Vec T-255/20: Žaloba podaná 4. mája 2020 – ClientEarth/Komisia

27.7.2020   
            
            
               SK
            
            
               Úradný vestník Európskej únie
            
            
               C 247/18
            
         
      Žaloba podaná 4. mája 2020 – ClientEarth/Komisia
      (Vec T-255/20)
      (2020/C 247/27)
      Jazyk konania: angličtina
      
         Účastníci konania
      
      
         Žalobkyňa: ClientEarth AISBL (Brusel, Belgicko) (v zastúpení: F. Logue, Solicitor, a J. Kenny, Barrister-at-law)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil implicitné rozhodnutie Európskej komisie z 26. februára 2020 vo veci GESTDEM č. 2019/6819, ktorým sa zamieta žiadosť žalobkyne o čiastočný prístup k dokumentom,
               
            
                  —
               
               
                  rozhodol o trovách konania a uložil Európskej komisii povinnosť nahradiť trovy konania žalobkyne, ako aj zaviazal akýchkoľvek vedľajších účastníkov konania, aby znášali svoje vlastné trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na tvrdení, že Komisia sa dopustila zjavne nesprávneho posúdenia a nesprávneho právneho posúdenia, ktorých dôsledkom je nesprávne uplatnenie výnimky na ochranu rozhodovacieho procesu (článok 4 ods. 3 druhý pododsek nariadenia č. 1049/2001), (1) a neuviedla odôvodnenie (článok 296 ZFEÚ), pretože:
                  
                              —
                           
                           
                              neexistuje rozhodovací proces, ktorý by bol vážne narušený čiastočným sprístupnením časti 4 zápisnice zo 79. stretnutia „Technického výboru – motorové vozidlá“, ktoré sa konalo v Bruseli 12. februára 2019 („dokument B“),
                           
                        
                              —
                           
                           
                              Komisia nepreukázala, že by čiastočné sprístupnenie časti 4 dokumentu B vážne narušilo jej rozhodovací proces.
                           
                        
            
                  2.
               
               
                  Druhý žalobný dôvod je založený na tvrdení, že Komisia sa dopustila zjavne nesprávneho posúdenia a nesprávneho právneho posúdenia, ktorých dôsledkom je nesprávne uplatnenie kritéria prevažujúceho verejného záujmu podľa článku 4 ods. 3 druhého pododseku nariadenia č. 1049/2001, a neuviedla odôvodnenie (článok 296 ZFEÚ).
               
            
                  3.
               
               
                  Tretí žalobný dôvod je založený na tvrdení, že Komisia sa dopustila nesprávneho právneho posúdenia, keď sa opierala o štandardný rokovací poriadok pre výbory, ktorý je na základe článku 277 ZFEÚ neuplatniteľný.
               
            
         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331).